07.04.2010 11:21   Mälestustseremoonial osalevad ka Poola endine president Lech Walesa ja endine peaminister Tadeusz Mazowiecki, filmirežissöör Andrzej Wajda koos abikaasaga, Briti ajalooprofessor Norman Davies, Poola ja Venemaa kirikupead ja paljud teised, vahendasid Venemaa ja Poola uudisteagentuurid.    Pärast mälestustseremooniat annavad Tusk ja Putin Smolenskis ühise pressikonverentsi.    Putin on esimene Venemaa juht, kes tuleb Katõni  austama seal hukatute mälestust.    5. märtsil 1940 andis Stalin rohelise tule Nõukogude Liidu vangilaagrites kinnipeetavate Poola ohvitseride ning Ukraina ja Valgevene lääneosas vangistatud teiste isikute tapmiseks. 3. aprillil 1940 alustas NKVD Kozelski vangilaagri ja kaks päeva hiljem Ostaškovis ja Starobelskis asunud laagrite likvideerimist.    Järgmise kuue nädala jooksul mõrvati 14 587 Poola vangi. Umbes 7000 sõjaeelse Poola idaaladel vangistatud Poola kodanikku tapeti samuti.